Les tasques i les responsabilitats del cuidador inclouen: l'ajuda per al desenvolupament de les activitats bàsiques de la vida diària, com ara les tasques domèstiques, vestir-se, menjar o desplaçar-se; l'atenció a les necessitats d'afecte; la gestió del funcionament de la llar per assegurar els subministraments necessaris; el manteniment de les condicions de seguretat necessàries, i la promoció de l'autonomia personal.
Cuidar és una experiència gratificant, però també difícil i complexa.
En aquest apartat trobareu consells útils per poder satisfer les necessitats de cura de la persona que teniu al vostre càrrec i oferir-li una atenció de qualitat.
Les persones amb dependència necessiten una dieta completa, variada, equilibrada, tan semblant com sigui possible a la normal i que s'adapti als seus gustos i preferències.
A més, cal que tingueu en compte les possibles patologies o trastorns que poden condicionar el tipus de menjar (hipertensió, diabetis, etc.).
Les persones grans tenen unes característiques especials que s'han de tenir en compte a l'hora de dissenyar una dieta adequada a les seves necessitats:
La persona cuidadora ha d'acompanyar i ajudar la persona malalta, explicar-li què és el que menjarà, situar-li els plats davant i procurar-li una bona higiene oral després dels menjars.
Una bona higiene corporal augmenta el benestar i l'autoestima.
Cal que s'adapti a les necessitats de la persona que cuideu, en funció del seu grau de mobilitat.
Procureu aixecar la persona sempre que sigui possible i intenteu que col·labori, dins de les seves possibilitats.
És important que respecteu al màxim els seus desitjos i la seva intimitat.
La dutxa és, sense dubte, la millor opció, però si no és possible fer-la servir per les barreres arquitectòniques s'ha d'intentar asseure la persona en una cadira davant del lavabo i facilitar-li el material necessari perquè pugui rentar-se.
Per proporcionar una bona higiene diària, cal:
En cas que s'utilitzi pròtesi dental:
Sempre que sigui possible, hem d'aixecar la persona i asseure-la en una cadira per poder realitzar més còmodament la neteja del llit.
En cas que no sigui possible, cal posar-la de costat per fer mig llit i després cap a l'altre costat per poder fer-ne l'altra part.
Alguns consells útils per mantenir la higiene del llit són els següents:
La mobilitat de les persones amb dependència fa referència tant als desplaçaments (anar del llit a la cadira, de la cadira al lavabo, del lavabo al llit...) com als canvis posturals.
La manca de mobilitat afecta la circulació de la sang i augmenta el risc de desenvolupar complicacions tromboembòliques, problemes urinaris i de restrenyiment i úlceres per pressió, entre d'altres.
D'altra banda, l'ús de tècniques incorrectes pot provocar-vos cansament i lesions.
Demaneu als professionals de referència que us ensenyin quines són les pautes que heu de seguir.
També podeu utilitzar ajudes tècniques per facilitar les mobilitzacions i els desplaçaments.
Les tècniques de mobilització més habituals són les següents:
Trasllat des del llit fins a una cadira:
Redreçament cap enrere en una cadira:
Cal cobrir la cadira amb un llençol gran.
Convé asseure la persona a sobre amb les cames separades i creuar el llençol, agafant els extrems, per entre les cames i lligar-lo per darrera dels extrems que queden.
El cuidador s'ha de situar davant la persona i oferir-li els avantbraços perquè s'hi agafi.
Cal que la persona malalta s'agafi amb les mans obertes i els braços lleugerament enganxats al cos i iniciï la marxa seguint el seu pas.
Cal recordar que la persona cuidadora ha de fer tot el que pugui per la persona malalta, però no ha de fer res que aquesta pugui fer tota sola.
Per tal que l'organisme funcioni bé, els residus dels aliments que es prenen han de ser eliminats de forma correcta.
Pel que fa a l'eliminació intestinal, la gent gran tendeix a patir alguns trastorns digestius que les persones cuidadores heu de saber detectar de manera precoç per evitar possibles complicacions, com ara la diarrea, el restrenyiment i les flatulències:
Sovint, tant la diarrea com el restrenyiment produeixen hemorroides.
Pel que fa a l'eliminació urinària, hi ha dos tipus de trastorns comuns en les persones grans:
Hi ha diversos dispositius que ajuden a pal·liar la incontinència.
El seu ús implica uns hàbits d'higiene especials per evitar irritacions, encetades, perill d'ulceració, etc. Aquests dispositius són els següents:
En cas que la persona malalta porti compreses, bolquers o col·lectors, s'ha de:
Un cas especial és el de la sonda vesical.
No es tracta d'un sistema propi per a les incontinències, sinó que bàsicament s'utilitza per a les persones que no poden orinar per si mateixes.
La sonda vesical és un tub que s'introdueix per la uretra fins la bufeta amb la finalitat d'ajudar a l'expulsió de l'orina.
Les mesures d'actuació davant les persones que porten una sonda vesical són les següents:
Consulteu amb els professionals mèdics i d'infermeria com heu d'actuar davant d'aquests trastorns.
Les persones amb dependència poden presentar trastorns del son com a conseqüència de la medicació que prenen o del sedentarisme i la falta de cansament.
Si la persona que cuideu presenta alguna alteració del son, cal que:
Seguiu les instruccions de l'equip sanitari pel que fa al programa de vacunes, les pautes de medicació per evitar la confusió en la presa i el bon manteniment de la farmaciola.
Els medicaments s'han de guardar en un lloc adient, fresc, allunyat de la canalla i de l'accés de la persona amb dependència si no està capacitada per a l'autocura.
En cas que la persona cuidada hagi estat ingressada, és probable que la seva medicació canviï una mica després de l'alta hospitalària.
Això pot fer que tingueu dubtes en arribar a casa.
Caldrà que pregunteu al personal mèdic o d'infermeria de referència del CAP quin és el tractament i com li heu d'administrar amb seguretat.
Cal prevenir totes les situacions que comporten un risc per a la persona amb dependència:
Sovint el domicili presenta barreres arquitectòniques que dificulten la vida de la persona amb dependència i el desenvolupament de les tasques de cura, com ara la manca d'ascensor o de rampes, els graons, les portes estretes o els interruptors de difícil accés.
Hi ha algunes recomanacions que us ajudaran a adaptar la llar a les necessitats de la persona cuidada:
Estimular les capacitats de la persona amb dependència és un aspecte clau per a la millora de la seva qualitat de vida i un dels reptes de tot cuidador.
El descens en el grau d'autonomia, la necessitat de suport d'altres persones per realitzar les tasques bàsiques i el fet de delegar la presa de decisions suposa un canvi en el rol de la persona amb dependència i genera un gran impacte en la seva vida diària.
En aquest sentit, cal que l'ajudeu a mantenir una bona salut emocional, un estat de benestar psicològic que li permeti desenvolupar les seves capacitats i afrontar les situacions quotidianes.
Una bona comunicació millora la qualitat de l'atenció, facilita la col·laboració de la persona amb dependència i beneficia la seva relació amb la persona que la cuida.
És important que escolteu atentament la persona cuidada i que li demostreu que us interesseu pel que expressa i necessita.